বিশ্বকাপ খেলা হচ্ছে না স্মিথের!
কনুইয়ের ইনজুরি নিয়ে বিপিএল ছেড়ে দেশে ফিরে গেছেন স্টিভেন স্মিথ। অস্ট্রেলিয়ায় ফিরেই ছুরি-কাঁচির নিচে গিয়েছেন তিনি। পুরোপুরি সেরে উঠতে সময় লাগবে প্রায় দুই মাস। ফলে বিশ্বকাপে খেলা নাও হতে পারে তার।







সামনে ইংল্যান্ড বিশ্বকাপ। পরপরই অ্যাশেজ সিরিজ। ক্রিকেট অস্ট্রেলিয়া নাকি (সিএ) চাচ্ছে, চিরপ্রতিদ্বন্দ্বী ইংলিশদের বিপক্ষে অ্যাশেজে স্মিথকে সুস্থ ও সতেজ পেতে বিশ্বকাপে না খেলাতে।




বল টেম্পারিং কেলেঙ্কারিতে এক বছর আন্তর্জাতিক ও অস্ট্রেলিয়ার ঘরোয়া ক্রিকেটে নিষিদ্ধ স্মিথ। ২৯ মার্চ তার ওপরে থাকা নিষেধাজ্ঞা শেষ হবে। তবে তাড়াহুড়ো করে তাকে মাঠে ফেরাতে চাচ্ছে না সিএ।
অস্ট্রেলিয়া কোচ জাস্টিন ল্যাঙ্গার বললেন, হুট করে স্মিথকে দলে অন্তর্ভুক্ত করা হবে না। প্রথমে তার চোটের অবস্থা দেখতে হবে। আগে বেশ কিছু ম্যাচ খেলে ছন্দে ফিরতে হবে। সব কিছুই ম্যানেজমেন্টের অংশ। সামনে ব্যস্ত সূচি। বিশ্বকাপ ছাড়া অ্যাশেজ আছে। এর আগে সংযুক্ত আরব আমিরাতে ভারত-পাকিস্তানের বিপক্ষে সিরিজ আছে। এ পরিস্থিতিতে দলের জন্য যেটা ভালো, সেটা করতে হবে।
কানে এসেছে স্মিথকে বিশ্বকাপে না খেলিয়ে একেবারে অ্যাশেজের জন্য প্রস্তুত করার কথা ভাবছে অস্ট্রেলীয় বোর্ড। সেক্ষেত্রে বিশ্বকাপের সময় তাকে দেখা যেতে পারে কাউন্টি ক্রিকেট খেলতে। এমনকি অস্ট্রেলিয়া 'এ' দলের হয়ে খেলতে। সাবেক অধিনায়ককে নিয়ে একদমই ঝুঁকি নিতে নারাজ অজিরা।

কনুইয়ের ইনজুরি নিয়ে বিপিএল ছেড়ে দেশে ফিরে গেছেন স্টিভেন স্মিথ। অস্ট্রেলিয়ায় ফিরেই ছুরি-কাঁচির নিচে গিয়েছেন তিনি। পুরোপুরি সেরে উঠতে সময় লাগবে প্রায় দুই মাস। ফলে বিশ্বকাপে খেলা নাও হতে পারে তার।